**Előterjesztés**

***„Litér Község Önkormányzata, Pedagógusnapi jutalom”***

***2016. május***

**Tisztelt Képviselő-testület!**

**Tisztelt Pénzügyi Gazdasági és Településfejlesztési Bizottság!**

A tavalyi évben Pedagógusnap alkalmából a Litéri Református Általános Iskola dolgozói a közterheket figyelembe véve 694.106,- Ft, míg a Litéri Óvodai Nevelés és Bölcsődei Ellátás Társulása a Csivitelő Óvoda és Bölcsőde dolgozói 629.648,- Ft ténylegesen kifizethető jutalomban részesültek, Széchenyi Pihenőkártyára történő utalással.

A Csivitelő Óvoda és Bölcsőde esetében a tavalyi évben 22 fő dolgozó került jutalmazásra, ez a létszám az idei évben 23 főre változott. Az Iskolában 24 dolgozót érint a jutalmazás.

Az óvoda dolgozói az elmúlt évtizedek alatt lelkiismeretes, odaadó munkát végeztek. Nevelői tevékenységük során mindig a gyermek állt és áll a középpontban.

Az előző évben 21000 Ft + járulék/fő összeg adta a számítási alapot, ha tartjuk ezt az alapot, akkor a létszámváltozásokat figyelembe véve, az Óvoda részére 649 684 Ft, míg az Iskola részére 677 930 Ft összegű kiadás jelenne meg.

A tárgyévben a tavalyi jutalom kerettől eltérően azt javaslom, hogy az Önkormányzatok által fenntartott intézménynél a számítási alap, a dolgozói létszám szorozva 23 000 Ft és járulékaival számoljunk. Ezáltal a Csivitelő Óvoda és Bölcsőde dolgozói részére bruttó 711 558 Ft jutalom keretet biztosítanánk.

A Litéri Református Általános Iskola a Református Egyházközség fenntartása alatt működik, ezért azt javaslom, hogy itt tartsuk az előző évi számítási alapot. Amennyiben az Iskolai dolgozók jutalmazásánál is az emelt számítási alapot vesszük figyelembe, akkor ez 742 495 Ft kiadást jelent.

Fenti jutalomkeret munkavállalók közt történő differenciált felosztásáról az intézményvezetők döntenek.

Kérem a Tisztelt Képviselő Urakat, hogy a 2016. évi pedagógusnapi jutalmazást megvitatni és elfogadni szíveskedjenek.

Litér, 2015. május 11.

Szedlák Attila sk.

polgármester

**Határozati javaslat**

**Litér Község Önkormányzata Képviselő-testületének**

**…../2016. (....) LKt. határozata**

Litér Község Önkormányzatának Képviselő-testülete a 2016. évi Pedagógusnap alkalmából a Litéri Református Általános Iskolának a közterhek figyelembevételével ……… Ft, a Csivitelő Óvodának és Bölcsődének a közterheket figyelembe véve …………… Ft összegű jutalmazást nyújt, a tárgyévi tartaléka terhére.

Képviselő-testület megbízza Litér Község polgármesterét a szükséges intézkedések megtételére.

Határidő: folyamatos

Felelős: Szedlák Attila polgármester